title: Komission direktiivi 2011/2/EU, annettu 7 päivänä tammikuuta 2011 , neuvoston direktiivin 91/414/ETY muuttamisesta myklobutaniilin sisällyttämiseksi siihen tehoaineena ja päätöksen 2008/934/EY muuttamisesta  ETA:n kannalta merkityksellinen teksti

text:
               8.1.2011

               FI

               Euroopan unionin virallinen lehti

               L 5/7

         KOMISSION DIREKTIIVI 2011/2/EU,
   annettu 7 päivänä tammikuuta 2011,
   neuvoston direktiivin 91/414/ETY muuttamisesta myklobutaniilin sisällyttämiseksi siihen tehoaineena ja päätöksen 2008/934/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Komission asetuksissa (EY) N:o 451/2000 (2) ja (EY) N:o 1490/2002 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luettelossa oli mukana myklobutaniili.

               (2)

               Ilmoittaja peruutti tekemänsä ilmoituksen tehoaineen lisäämiseksi direktiivin 91/414/ETY liitteeseen I kahden kuukauden kuluessa arviointikertomusluonnoksen vastaanottamisesta asetuksen (EY) N:o 1490/2002 11 e artiklan mukaisesti. Tämän vuoksi eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 5 päivänä joulukuuta 2008 tehdyssä komission päätöksessä 2008/934/EY (4) säädettiin, ettei myklobutaniilia sisällytetä liitteeseen.

               (3)

               Alkuperäinen ilmoittaja, jäljempänä ’hakija’, toimitti direktiivin 91/414/ETY 6 artiklan 2 kohdan mukaisesti uuden hakemuksen, jossa se pyysi soveltamaan nopeutettua menettelyä, josta säädetään yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (5) 14–19 artiklassa.

               (4)

               Hakemus toimitettiin Belgialle, joka oli nimetty esitteleväksi jäsenvaltioksi asetuksella (EY) N:o 451/2000. Nopeutetun menettelyn määräaikaa noudatettiin. Tehoaineen määritelmä ja sallitut käyttötarkoitukset ovat samat kuin ne, joista oli kyse päätöksessä 2008/934/EY. Hakemus on myös asetuksen (EY) N:o 33/2008 15 artiklassa säädettyjen muiden sisältöä ja menettelyjä koskevien vaatimusten mukainen.

               (5)

               Belgia arvioi hakijan toimittamat lisätiedot ja laati lisäkertomuksen. Se toimitti tämän kertomuksen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 22 päivänä lokakuuta 2009. Elintarviketurvallisuusviranomainen toimitti lisäkertomuksen hakijalle ja muille jäsenvaltioille kommentoitavaksi ja toimitti saamansa huomautukset edelleen komissiolle. Elintarviketurvallisuusviranomainen esitteli 11 päivänä heinäkuuta 2010 asetuksen (EY) N:o 33/2008 20 artiklan 1 kohdan mukaisesti ja komission pyynnöstä myklobutaniilia koskevat päätelmänsä komissiolle. (6) Jäsenvaltiot ja komissio tarkastelivat arviointikertomusluonnosta, lisäkertomusta ja elintarviketurvallisuusviranomaisen päätelmää elintarvikeketjua ja eläinten terveyttä käsittelevässä pysyvässä komiteassa, ja myklobutaniilia koskeva komission tarkastelukertomus saatiin valmiiksi 23 päivänä marraskuuta 2010.

               (6)

               Eri tutkimuksista on käynyt ilmi, että myklobutaniilia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää myklobutaniili liitteeseen I sen varmistamiseksi, että tätä tehoainetta sisältäviä kasvinsuojeluaineita koskevien lupien myöntäminen voidaan järjestää kaikissa jäsenvaltioissa kyseisessä direktiivissä säädetyllä tavalla.

               (7)

               Rajoittamatta edellä esitetyn päätelmän soveltamista on kuitenkin aiheellista hankkia lisätietoja tietyistä seikoista. Direktiivin 91/414/ETY 6 artiklan 1 kohdassa säädetään, että tehoaineen sisällyttämiselle liitteeseen I voidaan asettaa ehtoja. Tämän vuoksi on aiheellista edellyttää, että hakija toimittaa lisätietoja myklobutaniilin ja sen metaboliittien jäämistä seuraavina kasvukausina sekä tietoja, joissa vahvistetaan, että jäämistä käytettävissä olevat tiedot kattavat kaikki jäämän määritelmään kuuluvat yhdisteet.

               (8)

               Kohtuullinen määräaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua sisällyttämisestä johtuviin uusiin vaatimuksiin.

               (9)

               Ilman, että tehoaineen sisällyttämisellä liitteeseen I rajoitettaisiin direktiivin 91/414/ETY velvoitteiden soveltamista, jäsenvaltioilla olisi sisällyttämisen jälkeen oltava kuusi kuukautta aikaa tarkistaa nykyiset myklobutaniilia sisältävien kasvinsuojeluaineiden luvat sen varmistamiseksi, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I vahvistetut ehdot täyttyvät. Jäsenvaltioiden olisi direktiivin 91/414/ETY säännösten mukaisesti tapauksen mukaan muutettava, korvattava tai peruutettava nykyiset luvat. Edellä esitetystä määräajasta poiketen olisi säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteen III mukaisen asiakirja-aineiston jättämistä ja arviointia varten direktiivissä 91/414/ETY säädettyjen yhtenäisten periaatteiden mukaisesti.

               (10)

               Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (7) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu kokemus on osoittanut, että tietojen saantiin liittyviä voimassa olevien lupien haltijoiden velvollisuuksia voi olla vaikea tulkita. Uusien vaikeuksien välttämiseksi näyttääkin olevan tarpeen selkeyttää jäsenvaltioiden velvollisuuksia ja erityisesti velvollisuutta tarkistaa, että luvanhaltija osoittaa, että kyseisen direktiivin liitteen II vaatimukset täyttävä asiakirja-aineisto on saatavilla. Tällä selvennyksellä ei kuitenkaan aseteta jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.

               (11)

               Sen vuoksi on aiheellista muuttaa direktiiviä 91/414/ETY.

               (12)

               Päätöksessä 2008/934/EY säädetään myklobutaniilin sisällyttämättä jättämisestä ja kyseistä tehoainetta sisältävien kasvinsuojeluaineiden lupien peruuttamisesta viimeistään 31 päivänä joulukuuta 2011. On tarpeen poistaa myklobutaniilia koskeva rivi kyseisen päätöksen liitteestä.

               (13)

               Siksi on aiheellista muuttaa päätöstä 2008/934/EY.

               (14)

               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Poistetaan myklobutaniilia koskeva rivi päätöksen 2008/934/EY liitteestä.
   3 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä marraskuuta 2011. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
   Jäsenvaltioiden on sovellettava näitä säännöksiä 1 päivästä joulukuuta 2011.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   4 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava tai peruutettava viimeistään 30 päivänä marraskuuta 2011 sellaisia kasvinsuojeluaineita koskevat voimassa olevat luvat, jotka sisältävät myklobutaniilia tehoaineena.
   Jäsenvaltioiden on kyseiseen päivämäärään mennessä erityisesti tarkistettava, että myklobutaniilia koskevat mainitun direktiivin liitteen I edellytykset täyttyvät, kyseistä tehoainetta koskevan tekstin B osassa mainittuja edellytyksiä lukuun ottamatta, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan edellytysten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava uudelleen kaikki sallitut kasvinsuojeluaineet, jotka sisältävät myklobutaniilia joko ainoana tehoaineena tai yhtenä monista tehoaineista, jotka kaikki on viimeistään 31 päivänä toukokuuta 2011 sisällytetty direktiivin 91/414/ETY liitteeseen I; arviointi on suoritettava direktiivin 91/414/ETY liitteessä VI säädettyjen yhtenäisten periaatteiden mukaisesti, mainitun direktiivin liitteessä III vahvistetut vaatimukset täyttävän asiakirja-aineiston perusteella ja ottaen huomioon myklobutaniilia koskevan, mainitun direktiivin liitteessä I olevan tekstin B osa. Jäsenvaltioiden on kyseisen arvioinnin perusteella määritettävä, täyttääkö kasvinsuojeluaine direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset.
   Määrittämisen jälkeen jäsenvaltioiden on

               a)

               niiden tuotteiden osalta, jotka sisältävät myklobutaniilia ainoana tehoaineena, tarvittaessa muutettava lupaa tai peruutettava se viimeistään 31 päivänä toukokuuta 2015; tai

               b)

               niiden tuotteiden osalta, jotka sisältävät myklobutaniilia yhtenä monista tehoaineista, tarvittaessa muutettava lupaa tai peruutettava se viimeistään 31 päivänä toukokuuta 2015 taikka siinä direktiivissä tai niissä direktiiveissä, joilla kyseinen aine tai aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         5 artikla
   Tämä direktiivi tulee voimaan 1 päivänä kesäkuuta 2011.
   6 artikla
   Tämä direktiivi on osoitettu kaikille jäsenvaltioille.

      Tehty Brysselissä 7 päivänä tammikuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 230, 19.8.1991, s. 1.

      (2)  EYVL L 55, 29.2.2000, s. 25.

      (3)  EYVL L 224, 21.8.2002, s. 23.

      (4)  EUVL L 333, 11.12.2008, s. 11.

      (5)  EUVL L 15, 18.1.2008, s. 5.

      (6)  European Food Safety Authority; Conclusion on the peer review of the pesticide risk assessment of the active substance myclobutanil. EFSA Journal 2010 8(10) 1682 [83pp]. doi: 10.2903/jefsa.2010.1682, saatavana osoitteessa: www.efsa.europa.eu/efsajournal.htm

      (7)  EYVL L 366, 15.12.1992, s. 10.

      LIITE
      Lisätään direktiivin 91/414/ETY liitteessä I olevan taulukon loppuun seuraavat tiedot:

                     Nro

                     Nimi, tunnistenumero

                     IUPAC-nimi

                     Puhtaus (1)

                     Voimaantulo

                     Sisällyttämisen päättymispäivä

                     Erityissäännökset

                     ”324

                     Myklobutaniili
                     CAS-numero: 88671-89-0
                     CIPAC-numero: 442

                        (RS)-2-(4-kloorifenyyli)-2-(1H-1,2,4-triatsol-1-yylimetyyli)heksaaninitriili

                     ≥ 925 g/kg
                     Epäpuhtaus 1-metyyli-2-pyrrolidoni: enintään 1 g/kg teknisessä aineistossa.

                     1. kesäkuuta 2011

                     31. toukokuuta 2021

                     A   OSA
                     Lupa voidaan myöntää ainoastaan sienitautien torjunta-aineena käyttöä varten.
                     B   OSA
                     Liitteessä VI vahvistettujen yhtenäisten periaatteiden täytäntöön panemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 23 päivänä marraskuuta 2010 valmistuneen myklobutaniilia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota käyttäjän turvallisuuteen ja varmistettava, että käyttöedellytyksiin kuuluu tarvittaessa asianmukaisten henkilönsuojainten käyttö.
                     Käyttöedellytyksiin on tarvittaessa sisällyttävä riskinhallintatoimenpiteitä.
                     Asianomaisten jäsenvaltioiden on pyydettävä toimittamaan vahvistavia tietoja myklobutaniilin ja sen metaboliittien jäämistä seuraavina kasvukausina sekä tietoja, joissa vahvistetaan, että jäämistä käytettävissä olevat tiedot kattavat kaikki jäämän määritelmään kuuluvat yhdisteet.
                     Asianomaisten jäsenvaltioiden on varmistettava, että hakija toimittaa tällaiset vahvistavat tiedot komissiolle viimeistään 31 päivänä tammikuuta 2013.”

         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.


Avis juridique important

|

31970L0156

Neuvoston direktiivi 70/156/ETY, annettu 6 päivänä helmikuuta 1970, moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä

Virallinen lehti nro L 042 , 23/02/1970 s. 0001 - 0015 Suomenk. erityispainos Alue 13 Nide 1 s. 0120  Tanskank. erityispainos: Sarja I Alue 1970(I) s. 0082  Ruotsink. erityispainos Alue 13 Nide 1 s. 0120  Englannink. erityispainos: Sarja I Alue 1970(I) s. 0096  Kreikank. erityispainos: Luku 13 Nide 1 s. 0046  Espanjank. erityispainos: Luku 13 Nide 1 s. 0174  Portugalink. erityispainos: Luku 13 Nide 1 s. 0174

NEUVOSTON DIREKTIIVI,annettu 6 päivänä helmikuuta 1970,moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä (70/156/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),ottaa huomioon talous- ja sosiaalikomitean lausunnon(2),sekä katsoo, ettähenkilö- ja tavaraliikenteeseen tarkoitettujen moottoriajoneuvojen on kaikissa jäsenvaltioissa oltava tiettyjen pakollisten teknisten vaatimusten mukaisia; nämä vaatimukset eroavat jäsenvaltioittain ja estävät sen vuoksi Euroopan talousyhteisön sisäistä kauppaa,tällaisia esteitä yhteismarkkinoiden perustamiselle ja toiminnalle voidaan vähentää, ja ne voidaan jopa poistaa, jos kaikki jäsenvaltiot antavat samat vaatimukset joko olemassa olevien määräystensä lisäksi tai niiden sijasta,jäsenvaltioiden vakiintuneena käytäntönä on tarkastaa, että ajoneuvot ovat asiaa koskevien teknisten vaatimusten mukaisia ennen markkinoille saattamista; tämä tarkastus tehdään ajoneuvotyypeille,ajoneuvon eri osiin ja ominaisuuksiin sovellettavat yhdenmukaiset tekniset vaatimukset olisi määriteltävä erityisdirektiiveissä,yhteisön tasolla on välttämätöntä ottaa käyttöön yhteisön tyyppihyväksyntämenettely jokaiselle ajoneuvotyypille edellä tarkoitettujen vaatimusten noudattamisen tarkastamiseksi ja jotta jokainen jäsenvaltio voi tunnustaa muissa jäsenvaltioissa tehdyt tarkastukset,tällä menettelyllä jokaisen jäsenvaltion on pystyttävä varmistamaan, että jokainen ajoneuvotyyppi on tarkastettu erityisdirektiiveissä säädettyjen ja tyyppihyväksyntätodistuksessa lueteltujen tarkastusten mukaisesti; menettelyn avulla valmistajien on pystyttävä laatimaan vaatimustenmukaisuustodistus kaikille hyväksytyn tyypin mukaisille ajoneuvoille; kaikkien jäsenvaltioiden on katsottava tällaisella todistuksella varustetun ajoneuvon olevan niiden oman lainsäädännön mukainen; jäsenvaltion olisi ilmoitettava muille jäsenvaltioille havainnoistaan lähettämällä niille jäljennös jokaisesta hyväksymästään ajoneuvotyypistä laaditusta todistuksesta,siirtymätoimenpiteenä on voitava antaa yhteisön vaatimuksiin perustuva tyyppihyväksyntä heti, kun ajoneuvon eri osia ja ominaisuuksia koskevat erityisdirektiivit tulevat voimaan, samanaikaisesti kun kansallisia vaatimuksia sovelletaan yhä sellaisiin osiin ja ominaisuuksiin, joita tällaiset direktiivit eivät koske,sen rajoittamatta, mitä perustamissopimuksen 169 ja 170 artiklassa määrätään, on suotavaa, että jäsenvaltioiden toimivaltaiset viranomaiset yhteistyössä antavat säännökset tuotantomallien hyväksytyn tyypin mukaisuutta koskevien teknisten riitojen ratkaisun helpottamiseksi,ajoneuvo voi olla hyväksytyn tyypin mukainen, ja silti siinä voi olla ominaisuuksia, jotka saattavat aiheuttaa vaaraa liikenneturvallisuudelle; sen vuoksi on suotavaa säätää asianmukaisesta menettelystä tämän vaaran vähentämiseksi, jatekninen kehitys edellyttää erityisdirektiiveissä määriteltyjen teknisten vaatimusten nopeaa mukauttamista; tähän tarvittavien toimenpiteiden täytäntöön panemisen helpottamiseksi olisi säädettävä menettelystä jäsenvaltioiden ja komission välisen tiiviin yhteistyön aikaansaamiseksi moottoriajoneuvoalan kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevässä komiteassa,ON ANTANUT TÄMÄN DIREKTIIVIN:I LUKU Määritelmät 1 artiklaTässä direktiivissä "ajoneuvolla" tarkoitetaan kaikkia tieliikenteeseen tarkoitettuja korilla varustettuja tai ilman sitä olevia, vähintään nelipyöräisiä moottoriajoneuvoja, joiden suurin rakenteellinen nopeus on yli 25 km/h, sekä niiden perävaunuja, lukuun ottamatta kiskoilla kulkevia ajoneuvoja ja maataloustraktoreita ja -koneita.2 artiklaTässä direktiivissä tarkoitetaan:a) "kansallisella tyyppihyväksynnällä" seuraavia hallintomenettelyjä:- Belgian lainsäädännössä "agréation par type" ja "aanneming",- Saksan lainsäädännössä "allgemeine Betriebserlaubnis",- Ranskan lainsäädännössä "réception par type",- Italian lainsäädännössä "omologazione" tai "approvazione del tipo",- Luxemburgin lainsäädännössä "agréation",- Alankomaiden lainsäädännössä "typegoedkeuring";b) "ETY-tyyppihyväksynnällä" menettelyä, jolla jäsenvaltio varmentaa ajoneuvotyypin täyttävän erityisdirektiivien tekniset vaatimukset ja läpäisevän liitteessä II olevan mallin mukaisessa ETY-tyyppihyväksyntätodistuksessa luetellut tarkastukset.II LUKU Ajoneuvojen ETY-tyyppihyväksyntä 3 artiklaValmistajan tai tämän edustajan on toimitettava ETY-tyyppihyväksyntää koskeva hakemus jäsenvaltiolle. Hakemuksen liitteenä on oltava liitteessä I olevan mallin mukainen ilmoituslomake ja ne asiakirjat, joihin siinä viitataan. Ajoneuvotyyppiä koskeva hakemus voidaan tehdä vain yhdessä jäsenvaltiossa.4 artikla1. Jäsenvaltion on hyväksyttävä kaikki ajoneuvotyypit, jotka täyttävät seuraavat ehdot:a) ajoneuvotyypin on oltava ilmoituslomakkeessa annettujen tietojen mukainen;b) ajoneuvotyypin on läpäistävä 2 artiklan b kohdassa tarkoitetussa tyyppihyväksyntätodistuksen mallissa mainitut tarkastukset.2. Tyyppihyväksynnän antaneen jäsenvaltion on toteutettava tarvittavat toimenpiteet sen tarkastamiseksi, että tuotantomallit ovat hyväksytyn prototyypin mukaisia, sikäli kuin se on tarpeen, ja tarvittaessa yhteistyössä muiden jäsenvaltioiden toimivaltaisten viranomaisten kanssa. Tällainen tarkastus suoritetaan vain pistokokein.Jäsenvaltion on täytettävä hyväksymänsä ajoneuvotyypin osalta laaditusta tyyppihyväksyntätodistuksesta kaikki kohdat.5 artikla1. Jäsenvaltion toimivaltaisten viranomaisten on lähetettävä kuukauden kuluessa muiden jäsenvaltioiden toimivaltaisille viranomaisille jäljennös jokaisesta hyväksymänsä tai epäämänsä ajoneuvotyypin osalta laaditusta ilmoituslomakkeesta ja hyväksyntätodistuksesta.2. Valmistajan tai tämän rekisteröintivaltiossa olevan edustajan on täytettävä liitteessä III olevan mallin mukainen vaatimustenmukaisuustodistus jokaisen hyväksytyn prototyypin mukaisesti valmistetun ajoneuvon osalta.3. Jäsenvaltiot voivat kuitenkin ajoneuvon verotusta tai sen rekisteröintiasiakirjojen laatimista varten vaatia sellaisia tietoja, joita ei mainita liitteessä III annettavaksi vaatimustenmukaisuustodistuksessa, jos kyseiset tiedot on nimenomaisesti ilmoitettu ilmoituslomakkeessa tai jos ne voidaan päätellä siitä yksinkertaisen laskutoimituksen avulla.6 artikla1. ETY-tyyppihyväksynnän antaneen jäsenvaltion on toteutettava tarvittavat toimenpiteet sen varmistamiseksi, että sille ilmoitetaan tuotannon mahdollisesta lopettamisesta ja ilmoituslomakkeessa annettujen tietojen mahdollisesta muuttumisesta.2. Jos asianomainen jäsenvaltio toteaa, että tällainen muutos ei edellytä voimassa olevan tyyppihyväksyntätodistuksen muuttamista tai uuden tyyppihyväksyntätodistuksen laatimista, jäsenvaltion toimivaltaisten viranomaisten on ilmoitettava tästä valmistajalle ja lähetettävä muiden jäsenvaltioiden toimivaltaisille viranomaisille määräajoin ryhmitetyt jäljennökset aikaisemmin jaettuihin ilmoituslomakkeisiin tehdyistä muutoksista.3. Jos asianomainen jäsenvaltio toteaa, että ilmoituslomakkeeseen tehdyn muutoksen vuoksi on tarpeen tehdä uusia tarkastuksia tai uusia testejä ja vastaavasti muuttaa voimassa olevaa tyyppihyväksyntätodistusta tai laatia uusi tyyppihyväksyntätodistus, jäsenvaltion toimivaltaisten viranomaisten on ilmoitettava tästä valmistajalle ja kuukauden kuluessa uusien asiakirjojen laatimisesta lähetettävä ne muiden jäsenvaltioiden toimivaltaisille viranomaisille.4. Jos tyyppihyväksyntätodistusta muutetaan tai se korvataan uudella tai jos sen voimassaolo lakkaa siinä tarkoitetun tyypin tuotannon lopettamisen vuoksi, hyväksynnän antaneen jäsenvaltion toimivaltaisten viranomaisten on kuukauden kuluessa ilmoitettava muiden jäsenvaltioiden toimivaltaisille viranomaisille viimeisen vanhan todistuksen mukaisesti valmistetun ajoneuvon sarjanumerot ja tarvittaessa ensimmäisen uuden tai muutetun todistuksen mukaisesti valmistetun ajoneuvon sarjanumerot.7 artikla1. Jäsenvaltio ei saa kieltäytyä rekisteröimästä uutta ajoneuvoa eikä kieltää uuden ajoneuvon myyntiä, liikkeelle laskemista tai käyttöä ajoneuvon rakenteeseen tai toimintaan liittyvistä syistä, jos ajoneuvolla on vaatimuksenmukaisuustodistus.2. Tämä todistus ei kuitenkaan estä jäsenvaltiota toteuttamasta tällaisia toimenpiteitä sellaisten ajoneuvojen osalta, jotka eivät ole hyväksytyn prototyypin mukaisia.Ajoneuvon ei katsota olevan hyväksytyn prototyypin mukainen, jos sen todetaan poikkeavan ilmoituslomakkeessa esitetyistä tiedoista ja jos tyyppihyväksynnän antanut jäsenvaltio ei ole sallinut näitä poikkeuksia 6 artiklan 2 tai 3 kohdan nojalla. Ajoneuvon ei katsota poikkeavan hyväksytystä tyypistä, jos erityisdirektiiveissä sallitaan tietyt toleranssit ja niitä noudatetaan.8 artikla1. Jos ETY-tyyppihyväksynnän antanut jäsenvaltio toteaa, että useat vaatimustenmukaisuustodistuksella varustetut ajoneuvot eivät ole sen hyväksymän tyypin mukaisia, sen on toteutettava tarvittavat toimenpiteet sen varmistamiseksi, että tuotantomallit ovat hyväksytyn tyypin mukaisia. Kyseisen jäsenvaltion toimivaltaisten viranomaisten on ilmoitettava muiden jäsenvaltioiden toimivaltaisille viranomaisille toteutetuista toimenpiteistä, jotka voivat tarvittaessa johtaa ETY-tyyppihyväksynnän peruuttamiseen.Kyseisten viranomaisten on toteutettava vastaavat toimenpiteet, jos toisen jäsenvaltion toimivaltaiset viranomaiset ilmoittavat, että ajoneuvot poikkeavat hyväksytystä tyypistä.2. Jäsenvaltioiden toimivaltaisten viranomaisten on ilmoitettava kuukauden kuluessa toisilleen ETY-tyyppihyväksynnän peruuttamisesta ja tämän toimenpiteen perusteista.3. Jos ETY-tyyppihyväksynnän antanut jäsenvaltio riitauttaa sille ilmoitetun poikkeavuuden, kyseisten jäsenvaltioiden on pyrittävä ratkaisemaan erimielisyys.Komissiolle on ilmoitettava asiasta. Komissio järjestää tarvittaessa aiheelliset neuvottelut asian ratkaisemiseksi.9 artiklaJos jäsenvaltio toteaa, että tietyn tyyppiset ajoneuvot aiheuttavat vaaraa liikenneturvallisuudelle, vaikka niillä on asianmukaisesti annettu vaatimustenmukaisuustodistus, kyseinen jäsenvaltio voi enintään kuuden kuukauden ajan kieltäytyä rekisteröimästä tällaisia ajoneuvoja tai kieltää niiden myynnin, liikkeelle laskemisen tai käytön alueellaan. Sen on viipymättä ilmoitettava asiasta muille jäsenvaltioille ja komissiolle ja perusteltava päätöksensä.III LUKU Siirtymäsäännökset 10 artikla1. Tämän direktiivin voimaantulosta alkaen ja heti kun ETY-tyyppihyväksyntään tarvittavia erityisdirektiivejä sovelletaan:- kansallisen tyyppihyväksynnän on perustuttava, jos hakija niin pyytää, yhdenmukaisiin teknisiin vaatimuksiin vastaavien kansallisten vaatimusten asemesta;- valmistajan tai tämän edustajan hakemuksesta ja saatuaan 3 artiklassa tarkoitetun ilmoituslomakkeen asianomaisen jäsenvaltion on täytettävä 2 artiklan b kohdassa tarkoitetun tyyppihyväksyntätodistuksen kohdat. Jäljennös tästä todistuksesta on annettava hakijalle. Muiden jäsenvaltioiden, joita on pyydetty antamaan samalle ajoneuvotyypille kansallinen tyyppihyväksyntä, on hyväksyttävä asiakirja todisteeksi siitä, että tarvittavat tarkastukset on suoritettu.2. Tämän artiklan 1 kohdan säännökset kumotaan, kun kaikkia ETY-tyyppihyväksynnän antamiseksi tarvittavia vaatimuksia sovelletaan.IV LUKU Yleiset säännökset ja loppusäännökset 11 artiklaTarvittavat muutokset- tämän direktiivin liitteiden I, II ja III tai- liitteessä II tarkoitettujen erityisdirektiivien ja kussakin tällaisessa direktiivissä olevien säännöstenmukauttamiseksi tekniikan kehitykseen on tehtävä 13 artiklassa säädettyä menettelyä noudattaen.12 artikla1. Perustetaan moottoriajoneuvoalan kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevä komitea, (jäljempänä "komitea"), jossa on jäsenvaltioiden edustajat ja puheenjohtajana komission edustaja.2. Komitea vahvistaa työjärjestyksensä.13 artikla1. Jos tässä artiklassa säädettyä menettelytapaa on noudatettava, asian saattaa komitean käsiteltäväksi komitean puheenjohtaja omasta aloitteestaan tai jäsenvaltion edustajan pyynnöstä.2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunnot annetaan 12 äänen enemmistöllä ja jäsenvaltioiden äänet painotetaan perustamissopimuksen 148 artiklan 2 kohdassa määrätyllä tavalla. Puheenjohtaja ei osallistu äänestykseen.3. a) Komissio päättää suunnitelluista toimenpiteistä, jos ne ovat komitean lausunnon mukaiset.b) Jos suunnitellut toimenpiteet eivät ole komitean lausunnon mukaisia tai jos lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.c) Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä.14 artiklaKaikkien tämän direktiivin täytäntöön panemiseksi annettujen säännösten nojalla tehdyt päätökset, jotka koskevat tyyppihyväksynnän epäämistä tai peruuttamista taikka markkinoille saattamisen tai käytön kieltämistä, on perusteltava yksityiskohtaisesti. Päätöksestä on ilmoitettava asianosaiselle, jolle on samanaikaisesti annettava tieto jäsenvaltion voimassa olevan lainsäädännön mukaan hänen käytettävissään olevista muutoksenhakukeinoista ja määräajoista muutoksenhaulle.15 artikla1. Jäsenvaltioiden on saatettava tämän direktiivin noudattamisen edellyttämät säännökset voimaan kahdeksantoista kuukauden kuluessa tämän direktiivin tiedoksi antamisesta ja niiden on ilmoitettava tästä komissiolle viipymättä.2. Jäsenvaltioiden on huolehdittava, että niiden tässä direktiivissä tarkoitetuista kysymyksistä antamat keskeiset kansalliset säännökset toimitetaan kirjallisina komissiolle.16 artiklaTämä direktiivi on osoitettu kaikille jäsenvaltioille.Tehty Brysselissä 6 päivänä helmikuuta 1970.Neuvoston puolestaPuheenjohtajaP. HARMEL(1) EYVL N:o C 160, 18.12.1969, s. 7(2) EYVL N:o C 48, 16.4.1969, s. 14LIITE IMALLI ILMOITUSLOMAKE (a)0 YLEISTÄ0.1 Merkki (yrityksen nimi)0.2 Tyyppi ja kaupallinen kuvaus (mainitkaa mahdolliset muunnelmat)0.3 Laji0.4 Ajoneuvoluokka (b)0.5 Valmistajan nimi ja osoite0.6 Valmistajan edustajan (jos sellainen on) nimi ja osoite0.7 Rekisterikilpien ja meistosten sijainti sekä niiden kiinnitystavat0.7.1 Alustassa0.7.2 Korissa0.7.3 Moottorissa0.8 Tämän tyypin alustan sarjanumerot alkavat numerosta ...1 AJONEUVON YLEISET RAKENTEELLISET OMINAISUUDET(¾ edestä ja ¾ takaa otetut valokuvat liitettävä mukaan)(mitoitettu piirros koko ajoneuvosta liitettävä mukaan)1.1 Akseleiden ja pyörien lukumäärä (tarvittaessa telaketjujen tai vetolaitteiden lukumäärä)1.1.1 Tarvittaessa sellaisten akseleiden lukumäärä, joissa on kaksoispyörät1.2 Vetävät pyörät (lukumäärä, sijainti, kytkentä muihin akseleihin)1.3 Alusta (jos sellainen on) (yleispiirros)1.4 Pitkittäispalkeissa käytetty materiaali (c)1.5 Moottorin sijainti ja järjestely1.6 Ohjaamo (etuohjaamo, puolietuohjaamo tai tavanomainen ohjaamo)2 PAINOT JA MITAT (d) (millimetreinä ja kiloina)2.1 Pyörien akseliväli(t) (täysin kuormattuna) (e)2.1.1 Puoliperävaunujen osalta: vetopöydän kääntöpisteen akselin ja etummaisen taka-akselin välinen etäisyys2.2 Vetoauton osalta:2.2.1 Vetopöydän etäisyys akseliston painopisteestä (vähimmäis- ja enimmäisetäisyys) (f)2.2.2 Vetopöydän (standardoitu) enimmäiskorkeus (g)2.2.3 Ohjaamon takaseinän ja taka-akselin välinen etäisyys:2.2.3.1 Ohjaamon takaseinän ja taka-akselin tai taka-akselien välinen etäisyys (kun on kyse ohjaamolla varustetusta alustasta)2.2.3.2 Ohjauspyörän takareunan ja taka-akselin tai taka-akselien välinen etäisyys (kun on kyse ilman ohjaamoa olevasta alustasta)2.3 Kunkin akselin raideväli (h)2.4 Ajoneuvon suurimmat sallitut mitat (äärimitat) (i):>TAULUKON PAIKKA>2.5 Ajoneuvon alustan paino sellaisenaan (ilman ohjaamoa, jäähdytysnestettä, öljyjä, polttoainetta, vararengasta, työkaluja ja kuljettajaa)2.5.1 Tämän painon jakautuminen akseleille2.6 Ajoneuvon paino koreineen ajokunnossa tai alustan paino ohjaamoineen, jos valmistaja ei asenna koria (mukaan luettuna jäähdytysneste, öljyt, polttoaine, vararengas, työkalut ja kuljettaja) (p)2.6.1 Tämän painon jakautuminen akseleille (painon jakautuminen akseleille ja vetopöytään kohdistuva kuorma puoliperävaunun ollessa kyseessä)2.7 Valmistajan ilmoittama suurin teknisesti sallittu paino2.7.1 Tämän painon jakautuminen akseleille (painon jakautuminen akseleille ja vetopöytään kohdistuva kuorma puoliperävaunun ollessa kyseessä)2.8 Valmistajan ilmoittama suurin teknisesti sallittu paino kullekin akselille2.9 Jos ajoneuvoa käytetään vetoautona, valmistajan ilmoittama yhdistelmän suurin teknisesti sallittu paino (ja tarvittaessa perävaunun suurin teknisesti sallittu paino)2.10 Kytkentäkohtaan (koukkuun tai erityiseen kolmipistekytkentään) kohdistuva suurin pystysuora kuorma2.11 Pyyhkäisyala ohjauksen ääriasennossa2.12 Suhde moottorin teho/suurin paino (hv/kg) ja mäestälähtökyky3 MOOTTORI (q)3.1 Valmistaja3.2 Polttomoottori3.2.1 Nimitys3.2.2 Tyyppi (ottomoottori, diesel, jne.), työkierto3.2.3 Sylintereiden lukumäärä ja sylinterirungon rakenne3.2.4 Sylintereiden halkaisija, iskupituus ja iskutilavuus3.2.5 Suurin teho (käytetty standardi ilmoitettava) kierrosluvulla ... rpm3.2.6 Suurin vääntömomentti kierrosluvulla ... rpm (sama standardi kuin 3.2.5 kohdassa)3.2.7 Tavanomainen polttoaine3.2.8 Polttonestesäiliöt (tilavuus ja sijainti)3.2.9 Polttoaineen varasäiliöt (tilavuus ja sijainti)3.2.10 Polttoaineen syöttöjärjestelmä (tyyppi)3.2.11 Ahdin (jos asennettu) (tyyppi, käyttölaite, ahdinpaine)3.2.12 Kierroslukurajoitin (jos asennettu) (toimintaperiaatteet)3.2.13 Sähköjärjestelmä (jännite, positiivinen tai negatiivinen maatto)3.2.14 Generaattori (tyyppi ja nimellisteho)3.2.15 Sytytys (laitteiden tyyppi ja sytytysennakon säätimen tyyppi)3.2.16 Häiriönvaimennin (kuvaus)3.2.17 Jäähdytysjärjestelmä (ilma, vesi)3.2.18 Melutaso3.2.19 Pakojärjestelmä (luonnostelma)3.2.20 Ilman pilaantumisen estämiseksi toteutetut toimenpiteet3.3 Sähkömoottori3.3.1 Tyyppi (sarja, käämitys)3.3.2 Enimmäisteho tunnissa ja käyttöjännite3.3.3 Akku (kennojen lukumäärä, paino, teho ampeeritunteina ja sijainti)3.4 Muut moottorit kuin sähkö- tai ottomoottorit (tällaisten moottoreiden osia koskevat tiedot)4 VOIMANSIIRTO (r) (luonnostelma voimansiirrosta sekä piirustus)4.1 Voimansiirtotyyppi (mekaaninen, hydraulinen, sähköinen, jne.)4.2 Kytkin (tyyppi)4.2.1 Kytkimen paino4.3 Vaihteisto (tyyppi, suora välitys, käyttömenetelmä)4.3.1 Vaihteiston paino4.4 Voimansiirto moottorista vaihdelaatikkoon, taka-akselille (taka-akseleille), mahdolliset alennus- tai välivaihteet4.5 Välityssuhde, alennusvaihteistolaatikolla tai ilman sitä>TAULUKON PAIKKA>4.6 Ajoneuvon saavuttama nopeus moottorin kierrosluvun ollessa 1000 rpm tavanomaisesti asennetuilla renkailla (6.1) (renkaiden kehäpituus kuormattuna on ........... metriä) (s).>TAULUKON PAIKKA>4.7 Ajoneuvon suurin rakenteellinen nopeus suurimmalla vaihteella (km/h) (s)4.8 Vetoteho (ja jarrutehon siirto)4.9 Nopeusmittari4.10 Nopeutta mittaava ajopiirturi (jos asennettu) (valmistaja ja tyyppi)4.11 Tasauspyörästön lukitus (jos asennettu)5 AKSELIT(Kunkin akselin mittakaavio sekä ilmoitus käytetyistä materiaaleista ja (haluttaessa) mallista ja tyypistä liitettävä mukaan)6 PYÖRÄNTUENTA (yleiskaavio jousitusjärjestelystä)6.1 Tavanomaisesti asennetut renkaat (mitat ja ominaisuudet)6.2 Kunkin akselin ja pyörän pyöräntuennan tyyppi ja suunnittelu6.3 Pyöräntuennan jousitettujen osien ominaisuudet (suunnittelu, käytettyjen materiaalien ominaisuudet ja mitat)6.4 Kallistuksenvaimentimet (t)6.5 Iskunvaimentimet (t)7 OHJAUS (kaavio)7.1 Mekanismin tyyppi ja kytkentä pyöriin, mahdollinen ohjaustehostin (tarvittaessa toimintamenetelmä ja -kaavio, malli ja tyyppi) ja tarvittaessa ohjausvoima7.2 Pyörien suurin kääntymiskulma:7.2.1 oikealle ... (astetta): ohjauspyörän täysien kierrosten lukumäärä ......7.2.2 vasemmalle ... (astetta): ohjauspyörän täysien kierrosten lukumäärä ......7.3 Pienin kääntösäde (u):7.3.1 oikealle7.3.2 vasemmalle8 JARRUT (yleiskaavio ja toimintakaavio) (v)8.1 Käyttöjarrulaite8.2 Varajarrulaite8.3 Seisontajarrulaite8.4 Mahdollinen lisäjarrulaite, jos asennettu (mukaan lukien hidastin)8.5 Automaattinen jarrulaite, joka toimii, jos kytkentä pettää (perävaunun tai puoliperävaunun ollessa kyseessä)8.6 Jarrujärjestelmän mitoitus: pyörien ulkokehällä vaikuttavan kokonaisjarruvoiman ja jarrujen käyttölaitteisiin kohdistuvan voiman välisen suhteen määrittäminen8.7 Mahdolliset ulkoiset energian lähteet (ominaisuudet, energiasäiliöiden tilavuus, enimmäis- ja vähimmäispaine, painemittari ja laite, joka kojelaudassa osoittaa paineen liiallisen aleneman, alipainesäiliöt ja syöttöventtiili, syöttökompressorit, painelaitteita koskevien määräysten mukaisuus)8.8 Perävaunun vetämiseen tarkoitetut ajoneuvot:8.8.1 perävaunun jarrulaite8.8.2 kytkentälaitteet, turvalaitteet9 KORI (mittakaavaan tehty yleiskaavio korin sisäpuolesta ja ulkopuolesta)9.1 Korityyppi9.2 Käytetyt materiaalit ja rakennemenetelmät9.3 Ovet (lukumäärä, mitat, avautumissuunta, lukot ja saranat)9.4 Näkökenttä9.5 Tuulilasi ja muut ikkunat (lukumäärä ja sijainti, käytetyt materiaalit)9.5.1 Tuulilasin kallistuskulma9.6 Tuulilasi9.7 Tuulilasinpesin9.8 Huurteenpoisto9.9 Taustapeilit9.10 Sisustus9.10.1 Sisäiset matkustajien turvalaitteet9.10.2 Hallintalaitteiden järjestely ja merkintä9.10.3 Istuimet (lukumäärä, sijainti, ominaisuudet)9.11 Ulkoiset varusteet9.12 Turvavyöt ja muut laitteet matkustajien kiinnittämiseksi (lukumäärä ja sijainti)9.13 Turvavöiden kiinnityspisteet (lukumäärä ja sijainti)9.14 Rekisterikilpien kiinnitystila9.15 Alleajosuojat10 VALAISIMET JA MERKKIVALOLAITTEET(ajoneuvon ulkopuolta esittävät luonnostelmat, joista ilmenevät kaikkien laitteiden mitat ja valaisevat pinnat; valojen väri)10.1 Pakolliset laitteet:10.1.1 Lähivalot10.1.2 Kaukovalot10.1.3 Etuvalot10.1.4 Suuntavalaisimet10.1.5 Takavalot10.1.6 Jarruvalot10.1.7 Takarekisterikilven valot10.1.8 Punaiset takaheijastimet10.1.9 Perävaunujen etuheijastimet10.2 Vapaaehtoiset laitteet:10.2.1 Sumuvalot10.2.2 Pysäköintivalot10.2.3 Peruutusvalot10.2.4 Perävaunujen etuvalot10.2.5 Ruskeankeltaiset sivuheijastimet10.3 Erikoisajoneuvojen lisälaitteet11 VETOAUTOJEN JA PERÄVAUNUJEN TAI PUOLIPERÄVAUNUJEN KYTKENNÄT12 MUUTA12.1 Äänimerkinantolaitteet12.1.1 Tavanomaiset12.1.2 Erityiset12.2 Julkisen liikenteen ajoneuvoja koskevat erityiset määräykset12.3 Takseja koskevat erityiset määräykset12.4 Hyötyajoneuvoja koskevat erityiset määräykset12.5 Laitteet ajoneuvon luvattoman käytön estämiseksi12.6 Vetokoukku12.7 Perävaunun tukijalka12.8 HätävilkkuHUOMAUTUKSIA Kohtien, joihin on liitettävä piirustuksia tai valokuvia, osalta on ilmoitettava vastaavien liiteasiakirjojen numerot.a) Jos osa on tyyppihyväksytty, sitä ei tarvitse kuvailla, jos viitataan tällaiseen hyväksyntään. Osaa ei myöskään tarvitse kuvailla, jos sen rakenne selvästi ilmenee oheen liitetyistä kaavioista tai luonnostelmista.b) Luokitus seuraavan kansainvälisen luokituksen mukaisesti:1. M-luokka: Vähintään nelipyöräiset ajoneuvot tai kolmipyöräiset ajoneuvot, joiden suurin sallittu paino on enemmän kuin 1 tonni ja joita käytetään henkilöiden kuljetukseen.- M1-luokka: Henkilöiden kuljetukseen käytetyt, kuljettajan istuimen lisäksi enintään kahdeksanpaikkaiset ajoneuvot.- M2-luokka: Henkilöiden kuljetukseen käytetyt, kuljettajan istuimen lisäksi vähintään kahdeksanpaikkaiset ajoneuvot, joiden suurin sallittu paino on enintään 5 tonnia.- M3-luokka: Henkilöiden kuljetukseen käytetyt, kuljettajan istuimen lisäksi vähintään kahdeksanpaikkaiset ajoneuvot, joiden suurin sallittu paino on enemmän kuin 5 tonnia.2. N-luokka: Vähintään nelipyöräiset moottoriajoneuvot tai kolmipyöräiset ajoneuvot, joiden suurin sallittu paino on enemmän kuin 1 tonni ja joita käytetään tavaroiden kuljetukseen.- N1-luokka: Tavaroiden kuljetukseen käytetyt ajoneuvot, joiden suurin sallittu paino on enintään 3,5 tonnia.- N2-luokka: Tavaroiden kuljetukseen käytetyt ajoneuvot, joiden suurin sallittu paino on enemmän kuin 3,5 tonnia, mutta enintään 12 tonnia.- N3-luokka: Tavaroiden kuljetukseen käytetyt ajoneuvot, joiden suurin sallittu paino on enemmän kuin 12 tonnia.3. O-luokka: Perävaunut (mukaan lukien puoliperävaunut)- O1-luokka: Perävaunut, joiden suurin sallittu paino on enintään 0,75 tonnia.- O2-luokka: Perävaunut, joiden suurin sallittu paino on enemmän kuin 0,75 tonnia, mutta enintään 3,5 tonnia.- O3-luokka: Perävaunut, joiden suurin sallittu paino on enemmän kuin 3,5 tonnia, mutta enintään 10 tonnia.- O4-luokka: Perävaunut, joiden suurin sallittu paino on enemmän kuin 10 tonnia.c) Jos mahdollista, euronormin mukainen nimike ilmoitettava. Tarvittaessa ilmoitettava:- materiaalin kuvaus,- myötöraja,- suurin vetolujuus,- venymä prosentteina,- Brinell-kovuus.d) Jos ajoneuvosta on tavanomaisella ohjaamolla varustettu malli ja makuuohjaamolla varustettu malli, molempien mallien painot ja mitat on ilmoitettava.e) ISO:n suositusluonnos 586(1), termi n:o 2.f) ISO:n suositusluonnos 586, termi n:o 33.g) ISO:n suositusluonnos 586, termi n:o 35.f) ISO:n suositusluonnos 586, termi n:o 1.i) Jos tyyppihyväksyttäväksi toimitetussa ajoneuvossa ei ole koria, valmistajan ilmoittamat enimmäis- ja vähimmäismitat merkitään sarakkeeseen 2 ja sarake 3 jätetään tyhjäksi.j) ISO:n suositusluonnos 586, termi n:o 9.k) ISO:n suositusluonnos 586, termi n:o 12.l) ISO:n suositusluonnos 586, termi n:o 13.m) ISO:n suositusluonnos 586, termi n:o 18.n) ISO:n suositusluonnos 586, termi n:o 19.o) ISO:n suositusluonnos 586, termi n:o 7.p) Kuljettajan painoksi arvioidaan 75 kg.q) Jos moottorissa ei ole liikkuvia mäntiä, on annettava yleiskuvaus.r) Tarvittavat tiedot on annettava kaikista esitetyistä muunnoksista.s) Sallitaan 5 %:n toleranssi.t) Ilmoitetaan vain, onko asennettu.u) ISO:n suositusluonnos 586, termi n:o 27.v) Jokaisesta jarrujärjestelmästä on annettava seuraavat tiedot:- Jarrujen tyyppi ja ominaisuudet (mittaluonnostelma) (rummut tai levyt, jarruttavat pyörät, kytkentä jarruttaviin pyöriin, kitkapinnat, niiden ominaisuudet ja tehoalueet, rumpujen, kenkien tai levyjen säde, rumpujen paino, säätölaitteet);- Voimansiirto- ja käyttölaitteet (luonnostelma) (rakenne, säätö, vipusuhteet, pääsy käyttölaitteeseen ja sen sijainti, mekaanisen voimansiirron ollessa kyseessä räikkäkäyttölaitteet, kytkennän tärkeimpien osien ominaisuudet, sylinterit ja säätömännät ja jarrusylinterit).(1) Asiakirja ISO/TC 22 (Secrétariat 133) 328 - tammikuu 1963LIITE IIETY-TYYPPIHYVÄKSYNTÄTODISTUSA. YLEISTÄETY-tyyppihyväksynnän mukaisesti annetut tyyppihyväksyntätodistukset on täytettävä seuraavasti:1. Täyttäkää tämän liitteen B kohdassa olevan tyyppihyväksyntätodistuksen asiaa koskevat kohdat ilmoituslomakkeessa olevien tietojen perusteella tarkastettuanne nämä tiedot.2. Merkitkää tyyppihyväksyntätodistuksen mallin kuhunkin kohtaan painettu lyhenne/painetut lyhenteet suoritettuanne asiaa koskevat tarkastukset ja testit:"CONF" tarkastakaa, että kyseinen osa tai ominaisuus vastaa ilmoituslomakkeessa annettuja tietoja;"SD" tarkastakaa, että kyseinen osa tai ominaisuus vastaa asianomaisen erityisdirektiivin täytäntöönpanemiseksi annettuja yhdenmukaisia vaatimuksia;"R" laatikaa tyyppihyväksyntätodistukseen liitettävä testausseloste;"S" tarkastakaa, että luonnostelma tai kaavio on liitetty mukaan.B. MOOTTORIAJONEUVON TYYPPIHYVÄKSYNTÄTODISTUKSEN MALLI0 YLEISTÄ0.1 Merkki (toiminimi)0.2 Tyyppi ja kaupallinen kuvaus (mahdolliset muunnelmat mainittava)0.3 Laji0.4 Ajoneuvoluokka0.5 Valmistajan nimi ja osoite0.6 Valmistajan edustajan nimi ja osoite (jos sellainen on)0.7 Rekisterikilpien ja meistosten sijainti sekä niiden kiinnitystavat:	SD0.7.1 Alustassa0.7.2 Korissa0.7.3 Moottorissa0.8 Tämän tyypin alustan sarjanumerot alkavat numerosta ...1 AJONEUVON YLEISET RAKENTEELLISET OMINAISUUDET1.1 Alusta (jos sellainen on)	CONF2 PAINOT JA MITAT (millimetreinä ja kiloina)2.1 Perävaunujen ollessa kyseessä:2.1.1 Vetopöydän etäisyys akseliston painopisteestä (vähimmäis- ja enimmäisetäisyys)	CONF2.2 Ajoneuvon suurimmat sallitut mitat (yleisesti)	SD>TAULUKON PAIKKA>SDSDSDSDSDSDSD2.3 Suurin teknisesti sallittu paino	CONF2.3.1 Tämän painon jakautuminen akseleille (painon jakautuminen akseleille ja vetopöytään kohdistuva kuorma puoliperävaunun ollessa kyseessä)	CONF2.4 Suurin sallittu kokonaispaino:	SD2.4.1 Tämän painon jakautuminen akseleille (painon jakautuminen akseleille ja vetopöytään kohdistuva kuorma puoliperävaunun ollessa kyseessä)	SD2.5 Suurin teknisesti sallittu kullekin akselille kohdistuva paino (painon jakautuminen akseleille ja vetopöytään kohdistuva kuorma puoliperävaunun ollessa kyseessä)	CONF2.6 Kunkin akselin suurin sallittu akselipaino (vetopöytään kohdistuva kuorma puoliperävaunun ollessa kys- eessä)	SD2.7 Jos ajoneuvoa käytetään vetoautona, yhdistelmän suurin teknisesti sallittu paino (ja tarvittaessa perävaunun suurin teknisesti sallittu paino)	CONF2.8 Jos ajoneuvoa käytetään vetoautona, yhdistelmän suurin sallittu kokonaispaino (ja tarvittaessa perävaunun suurin paino)	SD2.9 Pyyhkäisyala ohjauksen ääriasennossa	SD2.10 Suhde moottorin teho/suurin paino (hv/kg) ja mäestälähtökyky	SD3 MOOTTORI3.1 Valmistaja3.2 Polttomoottori3.2.1 Suurin teho kierrosluvulla .... rpm (käytetty standardi ilmoitettava)	CONF3.2.2 Polttonestesäiliöt	SD3.2.3 Polttoaineen varasäiliöt	SD3.2.4 Sähköjärjestelmä	CONF3.2.5 Häiriönvaimennin	SDR3.2.6 Melutaso	SDR3.2.7 Äänenvaimentimet	S3.2.8 Ilman pilaantuminen:3.2.8.1 Ottomoottorilla varustetut ajoneuvot	SDR3.2.8.2 Dieselmoottorilla varustetut ajoneuvot	SDR4 VOIMANSIIRTO4.1 Ajoneuvon suurin nopeus suurimmalla vaihteella (km/h)	CONF4.2 Nopeusmittari	SD4.3 Peruutusvaihde	SD5 AKSELIT	CONF6 PYÖRÄNTUENTA6.1 Tavanomaisesti asennetut renkaat	SD6.2 Pyöräntuennan jousitettujen osien ominaisuudet	SD7 OHJAUS7.1 Mekanismin tyyppi ja kytkentä pyöriin	SD7.2 Ohjaustehostimen toimintamenetelmä ja tarvittava ohjausvoima	SD7.3 Pienin kääntösäde	CONF7.3.1 Oikealle7.3.2 Vasemmalle8 JARRUT8.1 Käyttöjarrulaite	SD8.2 Varajarrulaite	SD8.3 Seisontajarrulaite	SD8.4 Mahdolliset lisäjarrulaitteet (mukaan lukien hidastin)	SD8.5 Automaattinen jarrulaitelaite, joka toimii, jos kytkentä pettää (perävaunun tai puoliperävaunun ollessa kyseessä)	SD8.6 Perävaunun vetämiseen tarkoitetussa ajoneuvossa8.6.1 Perävaunun jarrulaite	SD8.7 Ulkoiset energianlähteet	SD8.8 Testausolosuhteet	R8.9 Testitulokset	R9 KORI9.1 Ovet (lukumäärä, mitat, avautumissuunta, lukot ja saranat)	SD9.2 Näkökenttä	SD9.3 Tuulilasi ja muut ikkunat	SD9.3.1 Tuulilasin kallistuskulma9.4 Tuulilasinpyyhkimet	SD9.5 Tuulilasinpesin	SD9.6 Huurteenpoisto	SD9.7 Taustapeilit	SD9.8 Sisustus	SD9.8.1 Sisäiset matkustajien turvalaitteet9.8.2 Hallintalaitteiden järjestely ja merkintä9.8.3 Istuimet (lukumäärä, sijainti, ominaisuudet)9.9 Ulkoiset varusteet	SD9.10 Turvavyöt ja muut laitteet matkustajien kiinnittämiseksi	SD9.11 Turvavöiden kiinnityspisteet	SD9.12 Rekisterikilpien kiinnitystila	SD9.13 Alleajosuojat	SD10 VALAISIMET JA MERKKIVALOLAITTEET10.1 Pakolliset laitteet10.1.1 Lähivalot	SD10.1.2 Kaukovalot	SD10.1.3 Etuvalot	SD10.1.4 Suuntavalaisimet	SD10.1.5 Takavalot	SD10.1.6 Jarruvalot	SD10.1.7 Takarekisterikilven valot	SD10.1.8 Punaiset takaheijastimet	SD10.1.9 Perävaunujen etuheijastimet	SD10.2 Vapaaehtoiset laitteet:10.2.1 Sumuvalot	SD10.2.2 Pysäköintivalot	SD10.2.3 Peruutusvalot	SD10.2.4 Perävaunujen etuvalot	SD10.2.5 Ruskeankeltaiset sivuheijastimet	SD11 VETOAUTOJEN JA PERÄVAUNUJEN TAI PUOLIPERÄVAUNUJEN KYTKENNÄT	SD12 MUUTA12.1 Äänimerkinantolaitteet	SD12.2 Julkisen liikenteen ajoneuvoja koskevat erityiset määräykset	SD12.3 Takseja koskevat erityiset määräykset	SD12.4 Hyötyajoneuvoja koskevat erityiset määräykset	SD12.5 Laitteet ajoneuvon luvattoman käytön estämiseksi	SD12.6 Vetokoukku	SD12.7 Perävaunun tukijalka	SD12.8 Hätävilkku	SD12.9 Nopeutta mittaava ajopiirturi (jos asennettu)	SD>VIITTAUS KAAVIOON>>VIITTAUS KAAVIOON>LIITE IIIMALLIIMUSTENMUKAISUUSTODISTUS>VIITTAUS KAAVIOON>>VIITTAUS KAAVIOON>